**AGENȚIA PENTRU PROTECȚIA MEDIULUI MARAMUREȘ**

**DECIZIA ETAPEI DE ÎNCADRARE**

**PROIECT**

**Nr.XX din XX.07.2024**

Ca urmare a solicitării de emitere a acordului de mediu adresate de **SINAMAR COM SRL, cu sediul în Sighetu Marmației, str Dr. Pop Victor, nr.24, județul Maramureș**, înregistrată la APM Maramureş cu **nr. 4225/16.04.2024** și completările ulterioare, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

APM Maramureş decide, ca urmare a consultărilor desfăşurate în cadrul şedinţei Comisiei de analiză tehnică din data de **23.07.2024,** că proiectul **„CONSTRUIRE PENSIUNE P+E” propus a fi realizat în comuna Ocna Șugatag, str. Fericirii, nr. 3, județul Maramureș, nu se supune evaluării impactului asupra mediului.**

Justificarea prezentei decizii:

1. **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

- proiectul se încadrează în prevederile Legii nr. 292/2018, în **Anexa nr. 2, la punctul 10. Proiecte de infrastructură, litera b. Proiecte de dezvoltare urbană;**

* autoritățile care au participat la ședința Colectivului de Analiză Tehnică nu au făcut observații cu privire la informațiile prezentate de titularul proiectului în cadrul evaluării impactului asupra mediului care să conducă la continuarea procedurii;
* până la data prezentei decizii nu au fost înregistrate observaţii din partea publicului. Prezenta decizie s-a mediatizat prin anunţ în presa locală, la sediul autorităţii publice locale pe raza căreia este propusă implementarea proiectului și pe pagina de internet a APM Maramureș;
* pentru acest proiect s-a obținut: Certificatul de urbanism nr. 13 din 01.03.2024, eliberat de Primăria comunei Ocna Șugatag; Notificarea privind asistență de specialitate în sănătate publică nr. 5764/394/C din 28.06.2024, emisă de la Direcția de Sănătate Publică a Județului Maramureș; punct de vedere nr. 4225/17.04.2024, emis de biroul CFM – APM Maramureș, conform căruia amplasamentul proiectului nu se află în nicio categorie de arie naturală protejată; punct de vedere nr. 1182/CJ MM/22.07.2024, emis de GNM – CJ Maramureș; punct de vedere din 22.07.2024 emis de Direcția Județeană pentru Cultură Maramureș – nu necesită aviz; adresa SGA Maramureș nr. 289/19.07.2024 – nu necesită act;

În conformitate cu criteriile de selecţie pentru stabilirea necesităţii efectuării evaluării impactului asupra mediului din *Anexa 3 a Legii nr. 292/2018 privind evaluarea impactului anumitor proiecte publice şi private asupra mediului*:

1. Caracteristicile şi localizarea proiectului:
2. **dimensiunea și concepția întregului proiect:**

Amplasamentul proiectului este situat în intravilanul localității Ocna Șugatag, în afara perimetrului ariilor naturale protejate și de protecție a valorilor istorice sau arhitectural urbanistice, S teren = 450mp, suprafață construită Sc = 239,00 m2, suprafață desfășurată Sd = 438,00 m2, suprafață utilă Su = 376,74 m2, suprafata spatiu verde: Sv = 180,00 m2, suprafata parcari auto (2 locuri) = 31,00 m2, deorece parcela vecina a terenului studiat, din partea vestica, este proprietatea aceluiasi beneficiar, acesta punând la dispozitie mai multe locuri de parcare si pentru noul obiectiv.

Proiectul propune construirea unei pensiuni cu regim de înălțime parter și un etaj, cu dimensiunile maxime pe teren de lungimea 19,00m si latimea 13,00m, vor fi 8 camere de cazare, 16 locuri de cazare.

Activitatea principala va fi de cazare turistica.

Capacitate sufrageriei: 36locuri

Numar persoane cazate: 16locuri

Numar personal: max.4 persoane

Utilități:

* alimentarea cu apă: din rețeaua localității;
* evacuarea apelor uzate menajere: în rețeaua de canalizare;

- încălzirea spațiilor se va realiza prin elemente electrice radiante, iar apa calda se va asigura de la boilere electrice;

* alimentarea cu energie electrică și gaz metan: branșament la rețeaua națională.

**b) cumularea cu alte proiecte existente și/sau aprobate** – lucrările necesare realizării proiectului nu se suprapun cu alte proiecte existente sau planificate în zonă;

**c) utilizarea resurselor naturale, în special a solului, a terenurilor, a apei şi a biodiversităţii** – cantităţi mici, în perioada de realizare a proiectului;

**d) cantitatea şi tipurile de deşeuri generate/gestionate** –deşeurile generate în timpul executării lucrărilor de construcţie şi cele rezultate după finalizarea investiției, vor fi preluate de firme autorizate.

Modul de gospodărire a deșeurilor:

- până la transportul deşeurilor spre unităţile de valorificare sau eliminare, acestea vor fi stocate temporar în recipiente/pubele;

- se va urmări cu atenţie păstrarea integrităţii recipientelor pentru prevenirea contaminării solului;

- deşeurile reciclabile se vor colecta selectiv, iar deşeurile din construcţii/desființări se vor depozita la locul stabilit de primărie;

- gestionarea deșeurilor rezultate din implementarea proiectului și din activitate se va face conform prevederilor OUG nr. 92 din 19 august 2021 privind regimul deşeurilor, cu modificările și completările ulterioare, aprobată cu modificări și completări de Legea 17/2023, respectiv conform Ordonanța Guvernului nr. 2 din 11 august 2021 privind depozitarea deșeurilor, cu modificările şi completările ulterioare ;

**e) poluarea și alte efecte nocive** –nu există posibilitatea apariţiei unor emisii semnificative în niciunul din factorii de mediu;

**f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice** – riscul de producere a accidentelor care ar putea afecta mediul este redus dacă se respectă normele de lucru;

**g) riscurile pentru sănătatea umană** – pentru acest proiect s-a obținut Notificarea privind asistență de specialitate în sănătate publică nr. 5764/394/C din 28.06.2024, emisă de Direcția de Sănătate Publică a Județului Maramureș;

**2. Amplasarea proiectului**

**2.1. utilizarea actuală și aprobată a terenurilor** – conform Certificatului de urbanism nr. 13 din 01.03.2024, eliberat de Primăria comunei Ocna Șugatag, terenului este situat în UTR – LISa2 – subzona mixtă pentru locuire cu regim de înălțime mic (D/S+P+2M / D/S+P+1E+M) și instituții și servicii amplasată în satele atipice (Șugatag ȘI Ocna Șugatag),în afara zonelor centrale, în zone constituite, în afara zonei construite protejate, în afara zonei a monumentului și în afara siturilor arheologice propuse spre a fi incluse în R.A.N. în care se aplică regulile arhitecturale generale conform studiului istoric;

**2.2. bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia** – nu este cazul;

**2.3. capacitatea de absorbţie a mediului natural, acordându-se o atenţie specială următoarelor zone:**

**a) zonele umede, zone riverane, guri ale râurilor** – nu este cazul;

**b) zonele costiere și mediul marin** – nu este cazul;

**c) zonele montane şi cele împădurite** – nu este cazul;

**d) arii naturale protejate de interes naţional, comunitar, internaţional** – nu este cazul;

**f) zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică** – nu este cazul;

**g) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri** - nu este cazul;

**h) zone cu densitate mare a populației** – nu este cazul;

**i) peisaje și situri importante din punct de vedere istoric, cultural sau arheologic** – nu este cazul;

**3. Tipurile și caracteristicile impactului potenţial**

**a) importanța și extinderea spațială a impactului**– local, impactul asupra mediului va fi nesemnificativ, atât în perioada de construire cât și după finalizarea investiției;

**b)** **natura impactului** – impactul asupra mediului va fi de scurtă durată și nesemnificativ, doar pe perioada de implementare a proiectului;

**c) natura transfrontalieră a impactului**– nu este cazul;

**d) intensitatea şi complexitatea impactului** – impactul asupra mediului va fi nesemnificativ în perioada de construire, dar şi după finalizarea investiției.

**e) probabilitatea impactului** - impactul asupra mediului va fi nesemnificativ în perioada de construire, dar şi după finalizarea investiției.

**f) debutul, durata, frecvenţa şi reversibilitatea preconizată ale impactului** - impactul asupra mediului va fi nesemnificativ în perioada de construire, dar după finalizarea investiției;

**g)** **cumularea impactului cu impactul altor proiecte existente și/sau aprobate** – nu este cazul, deoarece lucrările necesare realizării proiectului nu se suprapun cu alte proiecte existente sau planificate în zonă;

**h) posibilitatea de reducere efectivă a impactului**

* deşeurile generate de lucrări vor fi depozitate în locuri indicate de administraţia locală; deşeurile valorificabile (metal, plastic, lemn, etc.) vor fi predate către unităţi specializate autorizate; deşeurile menajere vor fi depozitate în locurile indicate de administraţia locală;
* proiectul nu presupune folosirea, depozitarea, transportul, manevrarea sau producerea de substanţe sau materiale care pot fi dăunătoare sănătăţii şi mediului; nu există risc de producere de accidente cu efect de contaminare a solului sau a apei prin emisiile de poluanţi;
* pe parcursul lucrărilor nu vor avea loc deversări de substanţe poluante în cursurile de apă sau pe sol.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

* **proiectul propus nu intră** sub incidenţa art. 28 din OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr.49/2011, cu modificările și completările ulterioare;

**III. Motivele pe baza cărora s-a stabilit neefectuarea evaluării impactului asupra corpurilor de apă:**

* proiectul propus nu are legătură cu apele și nu intră sub incidența prevederilor art. 48 și 54 din Legea apelor nr. 107/1996, cu modificările și completările ulterioare;

**IV. Condiţiile de realizare a proiectului:**

* în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris Agenția pentru Protecția Mediului Maramureș cu privire la aceste modificări, conform art. 20, din Legea nr. 292/2018 privind evaluarea impactului anumitor proiecte publice şi private asupra mediului;
* se vor respecta prevederile Certificatului de urbanism nr. nr. 13 din 01.03.2024, eliberat de Primăria comunei Ocna Șugatag, precum și precizările și recomandările din celelalte avize și acorduri solicitate prin certificatul de urbanism;
* se va solicita punct de vedere/act de reglementare emis de ISU Maramureș;
* se vor realiza spaţii special amenajate, pentru colectarea/stocarea temporară a deşeurilor rezultate atât în timpul lucrărilor de execuţie a proiectului, cât şi în timpul funcţionării obiectivului;
* nu se vor depozita materiale de construcţie sau deşeuri în afara perimetrului deţinut de titularul proiectului;
* deşeurile rezultate atât în perioada construcţiei cât şi a funcţionării obiectivului, vor fi colectate selectiv şi controlat şi vor fi eliminate/valorificate prin firme autorizate şi specializate pe bază de contract;
* se interzice arderea deşeurilor rezultate în timpul construcţiei;
* se interzice afectarea sub orice formă a vecinătăţilor amplasamentului analizat atât în timpul perioadei de construcţie cat şi în timpul funcţionării obiectivului;
* se interzice accesul de pe amplasamentul în cauză pe drumurile publice cu utilaje, maşini de transport necurăţate;
* se vor lua toate măsurile necesare pentru a preveni producerea de pulberi (praf) în toate fazele proiectului;
* materialele necesare pe parcursul execuţiei lucrărilor vor fi depozitate numai în locuri special amenajate în incintă, astfel încât să se asigure protecţia factorilor de mediu;
* zonele adiacente afectate de lucrări vor fi readuse la starea iniţială;
* se vor lua măsuri pentru evitarea poluărilor accidentale în timpul lucrărilor;
* se vor asigura condiţii de colectare selectivă a deşeurilor, interzicându-se abandonarea lor în natură;
* nu se va degrada mediul natural, prin depozitări necontrolate de deşeuri de orice fel;
* respectarea prevederilor OUG nr. 92 din 19 august 2021 privind regimul deșeurilor, cu modificările și completările ulterioare, aprobată cu modificări și completări prin Legea nr. 17/2023;
* respectarea OUG nr. 195/2005 privind protecţia mediului, aprobată cu modificări prin Legea 265/2006, cu modificările şi completările ulterioare;

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018. privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

Director Executiv,

 dr. ing. Emilia TALPOȘ

 Şef Serviciu

Avize, Acorduri, Autorizaţii,

 Daniel NICULA

Întocmit: Consilier Avize, Acorduri, Autorizaţii,

 Mirela PETRENCIUC